15 & 16 Αυγούστου | Πολιτιστικές Εκδηλώσεις στο Τοιχιό Καστοριάς!
2026-08-15 20:00 - 2026-08-16 23:30 (Europe/Athens) | Χώρος Πολιτιστικών Εκδηλώσεων – Τοιχιό, Τοιχιό Καστοριάς, Greece
Ο Πολιτιστικός-Λαογραφικός Σύλλογος Γυναικών Τοιχιού διοργανώνει στις 15 και 16 Αυγούστου πολιτιστικές εκδηλώσεις στον χώρο πολιτιστικών εκδηλώσεων του Τοιχιού, με αφορμή τον εορτασμό της Κοιμήσεως της Θεοτόκου, με παραδοσιακά ακούσματα, γλέντι και τη συμμετοχή χορευτικών ομάδων.
Οι εκδηλώσεις αποτελούν μέρος της διαχρονικής δράσης του Συλλόγου για τη διατήρηση και ανάδειξη της τοπικής παράδοσης, των εθίμων και της λαογραφικής κληρονομιάς, ενώ παράλληλα ενισχύουν τη συμμετοχή και τη συνεργασία των κατοίκων.
Η Περιφερειακή Ενότητα Καστοριάς στηρίζει δράσεις που διατηρούν ζωντανή την παράδοση και ενισχύουν την πολιτιστική ζωή και την κοινωνική συνοχή της περιοχής.
📍 Τοιχιό Καστοριάς📅 15 & 16 Αυγούστου 2026

17-23 Αυγούστου|Εκδηλώσεις στο Βογατσικό Καστοριάς!
2026-08-17 21:00 - 2026-08-23 23:30
Ο Αθλητικός, Πολιτιστικός και Εξωραϊστικός Σύλλογος Α.Π.Ε.Σ. Ομόνοια Βογατσικού πραγματοποιεί 7ήμερες παραδοσιακές εκδηλώσεις που θα πραγματοποιηθούν από τις 17 έως τις 23 Αυγούστου στο Βογατσικό Καστοριάς.
Στον προαύλιο χώρο του Δημοτικού Σχολείου, στον προαύλιο χώρο του Γυμνασίου και στην κεντρική πλατεία του χωριού, αναβιώνουμε το παραδοσιακό χοροστάσι, τιμώντας τις ρίζες, τα ήθη και τα έθιμα του τόπου μας.
📌 Παραδοσιακά χορευτικά συγκροτήματα
📌 Δράσεις αναβίωσης της τοπικής παράδοσης
📌 Λαϊκά γλέντια και μουσικές βραδιές
📌 Στιγμές συνάντησης, μνήμης και πολιτισμού
📅 17 – 23 Αυγούστου
📍 Βογατσικό Καστ
Η Π.Ε. Καστοριάς στηρίζει την παράδοση και τον πολιτισμό του τόπου μας!

22 Αυγούστου | Πολιτιστικές Εκδηλώσεις στα Κρύα Νερά Καστοριάς!
2026-08-22 21:00 - 23:30 | Κρύα Νερά Καστοριάς
Ο Πολιτιστικός Σύλλογος Κρύων Νερών διοργανώνει πολιτιστική εκδήλωση το Σάββατο 22 Αυγούστου 2026.
🎶 Η εκδήλωση θα πραγματοποιηθεί στην πλατεία του χωριού, με ελεύθερη είσοδο για το κοινό και θα πλαισιωθεί από τοπικά χορευτικά συγκροτήματα, ζωντανή παραδοσιακή μουσική και πολιτιστικές δράσεις.
🤝 Στόχος της δράσης είναι η διατήρηση των ηθών και εθίμων και η ενίσχυση των δεσμών της τοπικής κοινωνίας.
✅ Η Περιφερειακή Ενότητα Καστοριάς στηρίζει πρωτοβουλίες που προάγουν τον πολιτισμό και την τοπική παράδοση.

28, 29 & 30 Αυγούστου | 9η Γιορτή Οικολογικής Γεωργίας και Χειροτεχνίας Καστοριάς
2026-08-28 18:30 - 2026-08-30 23:30 | Χώρος της Εταιρείας Προστασίας Περιβάλλοντος Καστοριάς («Ξύλινο Σπίτι»)
Ο Σύλλογος «Οικοτρόπιο» διοργανώνει την Γιορτή Οικολογικής Γεωργίας και Χειροτεχνίας Καστοριάς, ένα τριήμερο αφιερωμένο στην οικολογική γεωργία, τη χειροτεχνία, την προστασία του περιβάλλοντος και τη βιώσιμη ανάπτυξη.
Σας προσκαλούμε να γνωρίσετε από κοντά τοπικούς και πανελλαδικούς παραγωγούς και χειροτέχνες, να συμμετάσχετε σε εκπαιδευτικά εργαστήρια, ομιλίες και δράσεις για μικρούς και μεγάλους και να απολαύσετε μουσικές εκδηλώσεις, σε μια γιορτή που αναδεικνύει τον άνθρωπο, τη φύση και την τοπική παραγωγή.
Ξεχωριστή θέση στη φετινή διοργάνωση έχει η 1η Βαλκανική Γιορτή Σπόρου, με τη συμμετοχή εκπροσώπων από όλες τις βαλκανικές χώρες, οι οποίοι θα παρουσιάσουν καλές πρακτικές και δράσεις για την οικολογική γεωργία και τη διατήρηση των παραδοσιακών ποικιλιών σπόρων.
📍 Χώρος της Εταιρείας Προστασίας Περιβάλλοντος Καστοριάς («Ξύλινο Σπίτι»), είσοδος πόλης Καστοριάς
📅 28, 29 & 30 Αυγούστου 2026
Το πρόγραμμα περιλαμβάνει:
🌿 Έκθεση οικολογικών προϊόντων
🧺 Τοπικούς και πανελλαδικούς παραγωγούς & χειροτέχνες
🌱 Εκπαιδευτικά εργαστήρια και δράσεις για παιδιά
🎤 Ομιλίες και συζητήσεις
🎶 Μουσικές εκδηλώσεις
🌾 1η Βαλκανική Γιορτή Σπόρου
Σας περιμένουμε να γιορτάσουμε μαζί την οικολογία, την παράδοση, τη δημιουργικότητα και τον σεβασμό προς το περιβάλλον!
Η εκδήλωση πραγματοποιείται με τη στήριξη της Περιφερειακής Ενότητας Καστοριάς.

03-04 Σεπτεμβρίου|4ο Φεστιβάλ Παραδοσιακών Χορών στην Καστοριά!
2026-09-03 20:00 - 2026-09-04 23:30 | Πάρκο Ολυμπιακής Φλόγας Καστοριάς
Ο Μουσικοφιλολογικός Σύλλογος «Αρμονία» Καστοριάς σας προσκαλεί στο 4ο Φεστιβάλ Παραδοσιακών Χορών!

Πάρκο Ολυμπιακής Φλόγας, Καστοριά
03-04 Σεπτεμβρίου

Ένα μοναδικό διήμερο γεμάτο χορό, μουσική και πολιτισμό, με συμμετοχές από όλη την Ελλάδα — Αθήνα, Θράκη, Θεσσαλία, Δράμα, Καβάλα, Ημαθία — αλλά και ένα ιδιαίτερο χορευτικό τον Φάρο Τυφλών Καλλιθέα Αθήνα!
Ελάτε να γιορτάσουμε την παράδοση και να χορέψουμε μαζί!
Η Περιφερειακή Ενότητα Καστοριάς στέκεται αρωγός στην προσπάθεια διάδοσης στοιχείων του πολιτισμού μας!

04 Σεπτεμβρίου| Καστοριανό Γλέντι στην πλατεία Ομονοίας Καστοριάς!
2026-09-04 20:00 - 23:30 | Πλατεία Ομόνοιας, Καστοριά, Πλατεία Ομόνοιας, Καστοριά, Greece
Ο Πολιτιστικός Λαογραφικός Εξωραϊστικός Σύλλογος «Ομόνοια» Καστοριάς διοργανώνει στις 4 Σεπτεμβρίου 2026, στην πλατεία Ομονοίας Καστοριανό Γλέντι.
Μια βραδιά με ζωντανή μουσική, παραδοσιακούς χορούς και γνήσιο γλέντι, που αναδεικνύει την πολιτιστική κληρονομιά και τις παραδόσεις της περιοχής μας.
Η Π.Ε. Καστοριάς παραμένει αρωγός σε πρωτοβουλίες που προάγουν τον πολιτισμό, ενισχύουν την κοινωνική συνοχή και αναδεικνύουν την ταυτότητα του τόπου μας.

5 Σεπτεμβρίου| Το Super Cup της ΕΠΣ Καστοριάς αφιερωμένο στο ΕΕΕΕΚ Άργους Ορεστικού!
2026-09-05 08:00 - 17:00 | Δ.Α.Κ Άργους Ορεστικού, Άργος Ορεστικό, Άργος Ορεστικό, Greece
Η Ένωση Ποδοσφαιρικών Σωματείων Καστοριάς διοργανώνει το Σάββατο 5 Σεπτεμβρίου τον αγώνα-θεσμό Super Cup, ανάμεσα στις ομάδες που θα προκύψουν από τους ημιτελικούς του FINAL FOUR SUPER CUP.
Η φετινή διοργάνωση είναι αφιερωμένη στο Εργαστήριο Ειδικής Επαγγελματικής Εκπαίδευσης και Κατάρτισης (ΕΕΕΕΚ) Άργους Ορεστικού, στέλνοντας ένα ισχυρό μήνυμα αποδοχής, ισότητας και κοινωνικής αλληλεγγύης. Οι ποδοσφαιριστές θα αγωνιστούν φορώντας μπλούζες με το μήνυμα «Δώσε πάσα στην Ισότητα», αναδεικνύοντας τη δύναμη του αθλητισμού να ενώνει και να εμπνέει.
📅 Σάββατο 5 Σεπτεμβρίου 2026
🎟️ Η είσοδος για το κοινό θα είναι ελεύθερη, ενώ όσοι επιθυμούν θα έχουν τη δυνατότητα να στηρίξουν οικονομικά το ΕΕΕΕΚ Άργους Ορεστικού.
Η Π.Ε. Καστοριάς στηρίζει πρωτοβουλίες που συνδυάζουν τον αθλητισμό με την κοινωνική προσφορά, προάγουν την ισότητα και ενισχύουν την αλληλεγγύη, αποδεικνύοντας ότι ο αθλητισμός μπορεί να αποτελεί φορέα αξιών και κοινωνικής ευαισθησίας.

7 & 8 Σεπτεμβρίου | Πολιτιστικές Εκδηλώσεις στο Χιλιόδενδρο Καστοριάς!
2026-09-07 20:30 - 2026-09-08 23:30 | Αύλειο χώρο του παλαιού Δημοτικού Σχολείου Χιλιοδένδρου
Ο Πολιτιστικός Σύλλογος Χιλιοδένδρου Καστοριάς διοργανώνει διήμερες πολιτιστικές εκδηλώσεις, στον αύλειο χώρο του παλαιού Δημοτικού Σχολείου, με αφορμή τον εορτασμό των Γενεθλίων της Θεοτόκου, τιμώντας την παράδοση και αναδεικνύοντας την πολιτιστική κληρονομιά του τόπου.
Σας προσκαλούμε να απολαύσετε δύο ημέρες γεμάτες τέχνη, μουσική και παραδοσιακούς χορούς, σε μια γιορτή που φέρνει κοντά μικρούς και μεγάλους και διατηρεί ζωντανές τις αξίες και τα έθιμα της περιοχής.
📍 Χιλιόδενδρο Καστοριάς📅 7 & 8 Σεπτεμβρίου 2026
Το πρόγραμμα περιλαμβάνει:
🎨 Έκθεση ζωγραφικής από τα παιδιά του συλλόγου💃 Παρουσιάσεις παραδοσιακών χορών από παιδικά και ενήλικα χορευτικά τμήματα🎶 Ζωντανή μουσική και πολιτιστικές εκδηλώσεις
Η Π.Ε. Καστοριάς στηρίζει δράσεις που διαφυλάσσουν την πολιτιστική μας κληρονομιά, ενισχύουν τη συμμετοχή των πολιτών και κρατούν ζωντανή την ταυτότητα του τόπου μας.

4 Οκτωβρίου|Εκδήλωση για την Παγκόσμια Ημέρα Ψυχικής Υγείας στην Καστοριά!
2026-10-04 12:00 - 14:30 | Κινηματογράφος «Ολύμπιον», Καστοριά
Η Αστική Μη Κερδοσκοπική Εταιρεία «Αγκαλιά» σας προσκαλεί σε μια ξεχωριστή ενημερωτική και πολιτιστική εκδήλωση με αφορμή την Παγκόσμια Ημέρα Ψυχικής Υγείας!

🎭 Κινηματογράφος «Ολύμπιον», Καστοριά
📅 Κυριακή 4 Οκτωβρίου 2026
🎟️ Ελεύθερη είσοδος

Μια ξεχωριστή ημέρα αφιερωμένη στην ψυχική υγεία, την ενημέρωση, την πρόληψη και την καταπολέμηση του κοινωνικού στίγματος, με επίκεντρο τον άνθρωπο και την αξία της ουσιαστικής υποστήριξης.
Η εκδήλωση θα περιλαμβάνει:

🎭 Θεατρικό δρώμενο με θέμα την άνοια
🎶 Μουσικό πρόγραμμα με τραγούδια αφιερωμένα στην αγάπη και τον άνθρωπο
🧠 Ενημερωτική ομιλία με θέμα την άνοια
🤝 Βιωματικό εργαστήριο από φροντιστή ατόμου με άνοια, με στόχο την ανάδειξη της καθημερινότητας και των προκλήσεων που αντιμετωπίζουν οι οικογένειες και οι φροντιστές.

Ελάτε να ενημερωθούμε, να μοιραστούμε εμπειρίες και να μιλήσουμε ανοιχτά για την ψυχική υγεία.
Η Π.Ε. Καστοριάς στέκεται αρωγός στην προσπάθεια ενημέρωσης, ευαισθητοποίησης και προαγωγής της ψυχικής υγείας στην τοπική κοινωνία.
Η ψυχική υγεία αφορά όλους μας!
